stanford-oval/wikipedia huggingface dataset:
מאגר DNA
מאגרי DNA והזכות לפרטיות

שימוש במאגרי DNA עלול לפגוע בזכות לפרטיות. מידע אישי הכלול במאגרים, כגון סמנים המזהים מחלות גנטיות שונות ותכונות גופניות והתנהגותיות, יכול לשמש ליצירת פרופיל מפלה, ואיסוף נתונים אלו עלול להוות פגיעה בפרטיות. כמו כן, ניתן להשתמש ב-DNA כדי לקבוע אבהות ולזהות ילדים מאומצים. בנוסף לכך קיימות בעיות של אבטחת מידע העלולות לגרום לדליפת הנתונים לגורמים בלתי-מורשים.
במדינות רבות, בהן ישראל, נחקקו חוקים המגבילים ומסדירים את איסוף המידע הגנטי ושמירתו במאגרים. על אף זאת, רחל ארידור הרשקוביץ מהמכון הישראלי לדמוקרטיה מציינת מקרים בהם שותפו נתוני DNA מבלי לגבש מתווה ברור בחוק להבטחת הזכות לפרטיות ואבטחת המידע, וקוראת לביצוע חקיקה מתאימה.
בית הדין האירופי לזכויות אדם קבע בשנת 2008 שהמשטרה הבריטית הפרה את זכויותיהם של חשודים בכך ששמרה את נתוני ה-DNA וטביעות האצבע שלהם. בית הדין קבע כי שמירת נתונים אלה "לא יכולה להיחשב כהכרחית בחברה דמוקרטית."
בשנת 2015 נחקק בכוויית חוק המאפשר לקחת דגימות DNA מכל תושבי המדינה. חוק זה נחקק לאחר הפיגוע במסגד השיעי בכוויית (2015) (אנ'), שבוצע על ידי דאעש. החוק בוטל על ידי בית המשפט לחוקה, שפסק כי הוא אינו חוקתי מכיוון שהוא מפר את הזכות לפרטיות.
מאגרי DNA וירידה בפשיעה

בשנת 2009 החל איסוף דגימות DNA של עצורים בממלכה המאוחדת. אחד השוטרים אמר: "מדובר באסטרטגיית לחימה בפשע ארוכת טווח. המטרה היא לשכנע עבריינים צעירים שאין עתיד בקריירה של פשע, אם למשטרה יש את נתוני ה-DNA שלך."
מחקר משנת 2017 שפורסם בכתב העת של האגודה האמריקאית לכלכלה הראה כי מאגרי DNA לזיהוי פלילי בארצות הברית מרתיעים עבריינים, מפחיתים את שיעורי הפשיעה, והם חסכוניים יותר מהשיטות הסטנדרטיות לאכיפת החוק.
מחקר משנת 2021 שנעשה בדנמרק מצא כי רישום עבריינים פליליים במאגר DNA הפחית באופן משמעותי את ההסתברות לביצוע עבירות חוזרות, וכן סייע בזיהוי עבריינים במקרי פשע.
הערות שוליים

1 2  Jennifer L. Doleac, The Effects of DNA Databases on Crime, ‏ינואר 2017 (באנגלית).
↑  חדשות 2, ‏אושר: מאגר ה-DNA של המשטרה יורחב, באתר ‏מאקו‏, 27 במאי 2014.
↑  נינה פוקס, פריצות הדרך בחקירות: דגימות DNA מפענחות תעלומות, באתר ynet, 14 בדצמבר 2019.
↑  שירות הידען, ‏המלצה להקים מאגר ד-נ-א לאומי ורשות מפקחת, באתר "הידען", 10 בינואר 2003.
↑  נעה פישר, הסוף לגללים ברחוב? יוזמה למאגר DNA לכלבים, באתר ynet, 7 ביוני 2020.
↑  Caitlin Curtis, James Hereward, It's time to talk about who can access your digital genomic data, The Conversation (באנגלית)
↑  למשל חוק מידע גנטי, התשס״א–2000 בישראל.
↑  רחל ארידור הרשקובי, הדנ"א של הפרטיות, באתר המכון הישראלי לדמוקרטיה, ‏28 באפריל 2019.
↑  DNA database 'breach of rights', באתר ה-BBC, ‏4 בדצמבר 2008 (באנגלית).
↑  Kuwait's plans for mandatory DNA database have been cancelled, באתר New Scientist, ‏9 באוקטובר 2017 (באנגלית).
↑  יוסי גורביץ, טכנולוגי על הבוקר: מס האינטרנט הראשון, באתר כלכליסט, 7 ביוני 2009.
↑  The Effects of DNA Databases on the Deterrence and Detection of Offenders, ‏אוקטובר 2021 (באנגלית).
יברוד

ערך זה עוסק בכפר בנפת רמאללה. אם התכוונתם לעיר בסוריה, ראו .
| --- | --- |
 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 שטח:  2.5 קמ"ר
 אוכלוסייה:  ‏
  ‑ בכפר:  644 (2007)
 קואורדינטות:  31°58′31″N 35°14′38″E﻿ / ﻿31.975278°N 35.243797°E﻿ / 31.975278; 35.243797
 אזור זמן:  UTC +2
  מפת מיקום  מפה מפורטת   (למפת דרום השומרון מוגדלת) יברוד(למפת דרום השומרון רגילה) יברוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יברוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יברוד  he tabBackground:;tabBorder:#aaa;defaultTab:0;
 
יברוד (בערבית: يبرود) הוא כפר ערבי ברשות הפלסטינית השייך לנפת רמאללה ואל-בירה.
גאוגרפיה

בכפר כ-644 תושבים, כולם מוסלמים. רוב התושבים מתפרנסים מחקלאות, מסיק זיתים ומרעה צאן.
הכפר שוכן כ 13 ק"מ צפונית לרמאללה בסמוך לכביש 60, מערבית לעיירה סילואד ומעט צפונית ליישוב היהודי עפרה ולעיירה הערבית עין יברוד.
מקור השם

על פי מסורת מקומית מקור השם יברוד נגזר מהמילה ברד (=קר) ומציין את האקלים הקר השורר בכפר בשל מיקומו הגבוה. כיום קיימת שכונת יאברוד ליד דמשק (ממנה נשיא ארגנטינה לשעבר קרלוס מנם), על שם הכפר יאברוד שהיה קיים במקום. בשכונה זו נמצא מקדש ליופיטר, ויש הטוענים כי השם יאברוד הוא שיבוש ערבי לשם זה, שהיה לכפר בתקופה הרומית.
היסטוריה וארכאולוגיה

הכפר יברוד שוכן על חורבה בה נתגלו חרסים מתקופת הברזל (ימי ממלכת ישראל), התקופה הפרסית, הרומית, הביזנטית, הערבית, ומימי הביניים. בכפר שרידים קדומים רבים כמו: במה עתיקה הבנויה מאבני שחק ובמרכזה מיש קדוש, קברי שיח'ים הבנויים על מבנים עתיקים, בית בד קדום ומצודה הרוסה מתקופת מרד הפלחים בה נמצאו כתובות מהמאה התשיעית.
יהושע מאיר גרינץ וזאב וילנאי הציעו לזהות את הכפר יברוד עם "ארבל" הנזכרת בספר מקבים א', אולם בצלאל בר כוכבא וחוקרים נוספים זיהו אותה בגליל.
הערות שוליים

↑  עמנואל הראובני, לקסיקון ארץ ישראל, ידיעות אחרונות, 2001
↑  משה כוכבי (ע), יהודה, שומרון וגולן: סקר ארכיאולוגי בשנת תשכ"ח, ירושלים: כרטא ירושלים, 1972, עמ' 173
↑  "ויסעו וילכו דרך הגלגל ויחנו על מסילות אשר בארבל וילכדוה, וישפכו שם דם רב" (חשמונאים א, ט, ב).
↑  בצלאל בר כוכבא, מלחמות החשמונאים, עמ' 366; התקופה הסלאוקית בארץ ישראל, הוצאת הקיבוץ המאוחד, ת"א תש"מ, עמ' 158-157.
ערך זה הוא קצרמרבנושא הרשות הפלסטינית. אתם מוזמנים לתרום לוויקיפדיה ו.
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
למאר אודום

למאר ג'וזף אודום (באנגלית: Lamar Joseph Odom; נולד ב-6 בנובמבר 1979 בניו יורק) הוא כדורסלן עבר אמריקאי ששיחק בעמדות הסמול פורוורד ופאוור פורוורד.
ביוגרפיה

אודום גדל ברובע קווינס שבניו יורק. מאחר שאביו היה מכור להרואין ואימו נפטרה מסרטן המעי הגס כשהיה בן 12, גדל אודום בבית סבתו מילדרד. בתיכון שיחק אודום במספר בתי ספר תיכוניים, ואף שיתף פעולה עם רון ארטסט ואלטון ברנד באיגוד האתלטים החובבים. בשנת 1997, נבחר ארטסט על ידי המגזין Parade לשחקן העונה בארצות הברית.
בשנת 1997 הצטרף אודום לאוניברסיטת נבאדה, ונרשם למספר קורסי קיץ. בעקבות סקנדל אקדמי בו הייתה מעורבת האוניברסיטה. חקירת הנהלת ה-NCAA העלתה כי אודום קיבל סכום של 5,600 דולר. בעקבות המקרה פוטר מאמן המכללה, ביל ביינו, והמכללה הושעתה ממשחקים לארבע שנים. אודום עבר למכללת רוד איילנד, אך נאלץ לצפות בחבריו מהצד במשך עונת 1997/1998. הוא שיחק במשך עונה אחת במדי המכללה, רשם ממוצעים של 17.6 נקודות, והוליך את קבוצתו לאליפות בית האטלנטיק-10.
קריירת ה-NBA > השנים הראשונות

לאחר עונת ה"פרשמן" הודיע אודום כי יתמודד בדראפט של שנת 1999, ונבחר על ידי הלוס אנג'לס קליפרס בבחירה הרביעית. במשחק הבכורה שלו בקבוצה רשם אודום 30 נקודות ו-12 ריבאונדים. את עונת הרוקי שלו סיים אודום בממוצעים של 16.6 נקודות, 7.8 ריבאונדים ו-4.2 אסיסטים, ונבחר לחמישיית הרוקיז הראשונה. בנובמבר 2001, הורחק אודום על ידי מנהלת הליגה לאחר שנתפס והודה בשימוש במריחואנה.
לאחר ארבע עונות בהן שיחק במדי הקליפרס, עבר אודום לקבוצת מיאמי היט לקראת עונת 2003/2004. בשיתוף הפעולה עם הרוקי דוויין וייד, הפך אודום לאחד משחקניה הבולטים של הקבוצה ורשם ממוצעים של 17.1 נקודות, 4.1 אסיסטים ו-9.7 ריבאונדים למשחק. את העונה סיימה מיאמי במאזן של 42 ניצחונות מול 40 הפסדים ואודום העפיל למשחקי הפלייאוף לראשונה בקריירה. במשחקי הפלייאוף המשיך אודום את יכולתו הטובה ורשם 16.8 נקודות, 8.3 ריבאונדים ו-2.8 אסיסטים. מיאמי הודחה מהפלייאוף לאחר ניצחון בשבעה משחקים מול ניו אורלינס הורנטס בסיבוב הראשון, והפסד בשישה משחקים מול אינדיאנה פייסרס של רג'י מילר בסיבוב השני.
בסיום העונה זומן אודום לסגל נבחרת ארצות הברית והשתתף עימה בטורניר הכדורסל של אולימפיאדת אתונה. בטורניר שותף אודום בשמונת משחקיה של נבחרתו, ורשם שורה סטטיסטית של 9.25 נקודות ו-5.75 ריבאונדים בדרך לזכייה במדליית הארד.
קריירת ה-NBA > לוס אנג'לס לייקרס

לאחר העונה הטובה במיאמי, עבר אודום בטרייד ביחד עם בריאן גרנט וקארון באטלר ללוס אנג'לס לייקרס בתמורה לשאקיל אוניל, אך פציעה בכתפו השביתה אותו מפעילות למשך כל עונת 2004/2005. ללא עזרתו של אודום, כשלה הקבוצה מלהעפיל לפלייאוף בפעם החמישית בלבד בתולדותיה. בסיום העונה הכושלת, חזר מאמן העבר של הקבוצה פיל ג'קסון לעמוד על הקווים.
במחצית הראשונה של עונת 2005/2006 הפגין אודום חוסר יציבות, אך הלך והשתפר ככל שהעונה התקדמה. הוא רשם שני טריפל דאבל רצופים לראשונה בלייקרס נגד גולדן סטייט ווריורס ופורטלנד טרייל בלייזרס והעפיל עם הקבוצה לפלייאוף בו הודחה הקבוצה כבר בסיבוב הראשון מול פיניקס סאנס בשבעה משחקים, לאחר שכבר הובילו 1–3 בסדרה. בעונת 2006/2007 נאבק אודום בפציעות, ושותף רק ב-56 משחקים במהלך העונה. במשחקים בהם שותף רשם אודום ממוצעים של 15.9 נקודות ו-9.8 ריבאונדים. הלייקרס העפילו לפלייאוף, אך הודחו בסיבוב הראשון מול פיניקס בשחזור של הסדרה מהעונה הקודמת.
עם פציעתו החמורה של אנדרו ביינום בפיקת הברך בעונת 2007/2008, והגעתו של פאו גאסול לקבוצה באמצע העונה, שיחק אודום היטב ורשם ממוצעים של 14.2 נקודות, 10.6 ריבאונדים ו-3.5 אסיסטים למשחק. הלייקרס העפילו עד לסדרת הגמר של ה-NBA שם הפסידו לבוסטון סלטיקס בשישה משחקים, כשאודום קולע 13.5 נקודות ומוריד 9.0 ריבאונדים לערב.
עם תחילת עונת 2008/2009 איבד אודום את מקומו בחמישייה של הלייקרס, ותפקד כשחקן שישי כגיבוי לביינום וגאסול, אך חזר לחמישייה הפותחת עם פציעתו של ביינום במשחק מול ממפיס גריזליס בינואר. אודום אף קלע 15 נקודות ברבע השלישי, ו-28 נקודות בסך הכל במשחק החוץ מול קליבלנד קאבלירס, תוך שהוא עוזר לקבוצתו להפוך פיגור של 12 נקודות לניצחון ב-10 נקודות ולשבור לקליבלנד רצף של 23 משחקי בית ללא הפסד. כשחזר ביינום מהפציעה, שב אודום לספסל הקבוצה, וסיים את העונה עם ממוצעים של 11.3 נקודות, 8.2 ריבאונדים, 2.6 אסיסטים, 1.0 חטיפות ו-1.7 חסימות למשחק. הלייקרס סיימו את העונה עם המאזן הטוב ביותר במערב עם 65 ניצחונות ו-17 הפסדים. בפלייאוף של אותה העונה חלפו הלייקרס על פני יוטה ג'אז, יוסטון רוקטס ודנוור נאגטס בדרך לגמר ה-NBA בו פגשו את אורלנדו מג'יק. את סדרת הגמר ניצחה הלייקרס בחמישה משחקים תוך שאודום רושם ממוצעים של 13.4 נקודות ו-7.8 ריבאונדים בדרך לזכייה ראשונה שלו בתואר האליפות. בסיום העונה תם חוזהו של אודום בלוס אנג'לס, והוא הפך לשחקן חופשי. למרות חיזורים אינטנסיביים של קבוצתו לשעבר מיאמי היט וניסיונות שכנוע של חברו לשעבר לקבוצה דוויין וייד שיחזור לשתף עמו פעולה, חתם אודום על חוזה חדש בלייקרס לארבע שנים תמורת 33 מיליון דולר. בעונה העוקבת, עונת 2009/2010, זכה אודום עם הלייקרס באליפות שנייה ברציפות לאחר ניצחון בגמר ה-NBA על בוסטון סלטיקס בשבעה משחקים.
בעונת 2010/2011 הראה אודום שיפור ביכולתו, הוא סיים את העונה עם אחוזי הקליעה הגבוהים ביותר בקריירה, הן מהשדה והן מקו שלוש הנקודות, וזכה בתואר השחקן השישי של העונה ב-NBA. הוא סייע לקבוצתו לסיים את העונה עם המאזן השני בטיבו במערב, ולנצח את ניו אורלינס הורנטס בסיבוב הראשון של משחקי הפלייאוף. בסיבוב השני של המשחקים, הודחה הקבוצה בסוויפ מול דאלאס מאבריקס שהמשיכה וזכתה באליפות.
קריירת ה-NBA > שלהי הקריירה

לקראת עונת 2011/2012 עבר אודום בטרייד לדאלאס תמורת בחירת דראפט העתידית. בראשית חודש מרץ הוא החמיץ שלושה משחקים בשל סיבות אישיות, ולאחריהם העבירה אותו הקבוצה לשורותיה של טקסס לג'נדס מליגת הפיתוח, אך השיבה אותו למועדון כבר למחרת. הוא שותף במהלך העונה ב-50 משחקים, מהם בארבעה בלבד עלה בחמישייה הפותחת, והציג יכולת חלשה ונתונים סטטיסטיים הגרועים ביותר בקריירה. באפריל הודיעה הקבוצה כי אודום לא ימשיך בשורותיה בעונה הבאה, אך סימנה אותו כשחקן בלתי פעיל, ולא שחררה אותו בפועל, צעד שנועד לאפשר לקבוצה להעבירו בטרייד בסיום העונה.
בסיום העונה שב אודום לוס אנג'לס קליפרס, הקבוצה שבחרה אותו בדראפט, בעסקת חליפין שכללה ארבע קבוצות ובה עבר גם מו ויליאמס ליוטה ג'אז. לאחר עונה אחת בקליפרס תם חוזהו של אודום בקבוצה, והוא הפך לשחקן חופשי.
בפברואר 2014 חתם אודום לחודשיים בקבוצת קאחה לבוראל ויטוריה מליגת העל הספרדית בכדורסל, עם אפשרות להארכת החוזה עד לסיום העונה. הוא שותף בשני משחקים בלבד בקבוצה - אחד בליגה הספרדית ואחד ביורוליג בטרם עזב את הקבוצה. בחודש אפריל באותה השנה הוא חתם על חוזה בניו יורק ניקס עד לסיום העונה, אולם שוחרר מהקבוצה ללא ששיחק במדיה.
חיים אישיים

אודום הופיע בערוץ ה-MTV בתוכניתו של גולש הסקייטבורד רוב דרייק, Fantasy Factory. הוא גם הופיע בוידאו קליפ לשיר We Made It של באסטה ריימס ולינקין פארק, ובעל חברת הפקות של מוזיקה וסרטים. אודום הופיע ביחד עם שחקן העבר צ'ארלס בארקלי בפרסומת לרשת המסעדות טאקו בל ששודרה במהלך הסופר בול של שנת 2010. אודום נודע כספורטאי בעל חיבה לממתקים, ולכבוד זכייתה של הלייקרס באליפות של שנת 2009, הוציאה חברת הממתקים ווירגלי העתק של גביע לארי אובריאן שבתחתיתו רשום שמו של אודום.
לאודום שלושה ילדים מחברתו לשעבר. ב-29 ביוני 2006 נפטר בנו הקטן מתסמונת מוות בעריסה כאשר היה בן שישה וחצי חודשים. בעקבות מות בנו, ביטל אודום את השתתפותו במשחקי הנבחרת באליפות העולם בכדורסל של שנת 2006 ובאליפות אמריקה בכדורסל 2007.
בספטמבר 2009 נישא אודום לכוכבת הריאליטי, קלואי קרדשיאן, ובשנת 2011 החל ערוץ E! לשדר תוכנית ריאליטי בשם "קלואי ולמאר" כספין אוף לתוכנית משפחת קרדשיאן. באוגוסט 2013, חזר אודום להסתבך בבעיות סמים, ונכנס למכון גמילה לאחר שצרך כמויות גדולות של קוקאין. הוא עזב את מכון הגמילה לאחר יום אחד בלבד, ולאחר מספר ימים נעצר על ידי המשטרה בשל נהיגה בשכרות אולם לבסוף לא הוגש נגדו כתב אישום בתמורה להיותו בתקופת מבחן לשלוש שנים ושלושה חודשי גמילה מאלכוהול. בדצמבר 2013 הגישה אשתו בקשה לגירושין.
ב-14 באוקטובר 2015, נמצא למאר אודום חסר הכרה בבית בושת בנבדה, לאחר שהתמוטט במקום. בתום אשפוז ממושך ושיקום אינטנסיבי, עזב את בית החולים בתחילת 2016.
בשנת 2019 השתתף בעונה ה-28 של תוכנית המציאות האמריקאית "רוקדים עם כוכבים", שם היה למודח השני.
בשנת 2022 השתתף בתוכנית המציאות "האח הגדול" גרסת VIP.
סטטיסטיקות קריירה

נכון ל-5 במאי 2013‏
סטטיסטיקות קריירה > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | קליפרס | 76 | 70 | 36.4 | 0.438 | 0.360 | 0.719 | 7.8 | 4.2 | 1.2 | 1.2 | 16.6 |
| 2000/2001 | קליפרס | 76 | 74 | 37.2 | 0.460 | 0.316 | 0.679 | 7.8 | 5.2 | 1.0 | 1.6 | 17.2 |
| 2001/2002 | קליפרס | 29 | 25 | 34.4 | 0.419 | 0.190 | 0.656 | 6.1 | 5.9 | 0.8 | 1.2 | 13.1 |
| 2002/2003 | קליפרס | 49 | 47 | 34.2 | 0.439 | 0.326 |  0.777 | 6.7 | 3.6 | 0.9 | 0.8 | 14.6 |
| 2003/2004 | מיאמי | 80 | 80 | 37.5 | 0.430 | 0.298 | 0.742 | 9.7 | 4.1 | 1.1 | 0.9 | 17.1 |
| 2004/2005 | לייקרס | 64 | 64 | 36.3 | 0.473 | 0.308 | 0.695 | 10.2 | 3.7 | 0.7 | 1.0 | 15.2 |
| 2005/2006 | לייקרס | 80 | 80 | 40.3 | 0.481 | 0.372 | 0.690 | 9.2 | 5.5 | 0.9 | 0.8 | 14.8 |
| 2006/2007 | לייקרס | 56 | 56 | 39.3 | 0.468 | 0.297 | 0.700 | 9.8 | 4.8 | 1.0 | 0.6 | 15.9 |
| 2007/2008 | לייקרס | 77 | 77 | 37.9 | 0.525 | 0.274 | 0.698 | 10.6 | 3.5 | 1.0 | 0.9 | 14.2 |
| 2008/2009 | לייקרס | 78 | 32 | 29.7 | 0.492 | 0.320 | 0.623 | 8.2 | 2.6 | 1.0 | 1.3 | 11.3 |
| 2009/2010 | לייקרס | 82 | 38 | 31.5 | 0.463 | 0.319 | 0.693 | 9.8 | 3.3 | 0.9 | 0.7 | 10.8 |
| 2010/2011 | לייקרס | 82 | 35 | 32.2 | 0.530 | 0.382 | 0.675 | 8.7 | 3.0 | 0.6 | 0.7 | 14.4 |
| 2011/2012 | דאלאס | 50 | 4 | 20.5 | 0.352 | 0.252 | 0.592 | 4.2 | 1.7 | 0.4 | 0.4 | 6.6 |
| 2012/2013 | קליפרס | 82 | 2 | 19.7 | 0.399 | 0.200 | 0.476 | 5.9 | 1.7 | 0.8 | 0.7 | 4.0 |
| קריירה |  | 961 | 684 | 33.4 | 0.463 | 0.312 | 0.693 | 8.4 | 3.7 | 0.9 | 0.9 | 13.3 |
סטטיסטיקות קריירה > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | מיאמי | 13 | 13 | 39.4 | 0.445 | 0.308 | 0.681 | 8.3 | 2.8 | 1.2 | 0.8 | 16.8 |
| 2005/2006 | לייקרס | 7 | 7 | 44.9 | 0.495 | 0.200 | 0.667 | 11.0 | 4.9 | 0.4 | 1.1 | 19.1 |
| 2006/2007 | לייקרס | 5 | 5 | 38.4 | 0.482 | 0.273 | 0.500 | 13.0 | 2.2 | 0.4 | 1.2 | 19.4 |
| 2007/2008 | לייקרס | 21 | 21 | 37.4 | 0.491 | 0.273 | 0.661 | 10.0 | 3.0 | 0.7 | 1.3 | 14.3 |
| 2008/2009 | לייקרס | 23 | 5 | 32.0 | 0.524 | 0.514 | 0.613 | 9.1 | 1.8 | 0.7 | 1.4 | 12.3 |
| 2009/2010 | לייקרס | 23  | 0 | 29.0 | 0.469 | 0.244 | 0.600 | 8.6 | 2.0 | 0.6 | 0.9 | 9.7 |
| 2010/2011 | לייקרס | 10 | 1 | 28.6 | 0.459 | 0.200 | 0.711 | 6.5 | 2.1 | 0.2 | 0.4 | 12.1 |
| 2012/2013 | קליפרס | 6 | 1 | 17.8 | 0.367 | 0.357 | 0.500 | 3.8 | 1.8 | 0.8 | 0.8 | 5.0 |
| קריירה |  | 108 | 53 | 33.3 | 0.479 | 0.303 | 0.643 | 8.8 | 2.4 | 0.7 | 1.0 | 13.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
תארים והישגים

אליפות ה-NBA: ‏ 2008/2009, 2009/2010 

מדליית ארד אולימפית עם נבחרת ארצות הברית: 2004

מדליית זהב באליפות העולם עם נבחרת ארצות הברית: 2010
בחירה לחמישיית הרוקיז של העונה ב-NBA:
החמשייה הראשונה: 1999/2000
השחקן השישי של העונה: 2010/2011
הערות שוליים

↑  Another Sunny Day In Lamar's L.a. באתר ספורטסאילוסטרייטד
↑  כתבה באתר ESPN
↑  NCAA reveals inquiry of UNLV
1 2 3  סם אליפור, Odom seeks reason to smile
↑  הסטטיסטיקה האולימפית של אודום
↑  סטטיסטיקות סדרת הגמר 2008
↑  Lakers stop Cavaliers' home winning streak באתר הליגה
↑  סטטיסטיקות סדרת הגמר 2009
↑  אורי סער, ‏נשאר בבית: למאר אודום חתם ל-4 עונות בלייקרס, באתר ONE‏, 31 ביולי 2009
↑  סטטיסטיקת סדרת הגמר 2010
↑  Dallas Mavericks Assign Lamar Odom to NBA D-League Affiliate Texas Legends באתר NBA.com
↑  Mavericks recall Odom from D-League's Legends באתר NBA.com
↑  קצר ולא קולע: דאלאס שיחררה את למאר אודום, באתר ONE‏, 9 באפריל 2012
↑  CLIPPERS ACQUIRE ODOM AS PART OF FOUR-TEAM TRADE באתר הרשמי של הקליפרס
↑  Lamar Odom Europe Stats
↑  כתבה באתר הלוס אנג'לס טיימס.
↑  The Finals, where delicious happens באתר הלוס אנג'לס טיימס.
↑  כתבה באתר ESPN
↑  Khloe Kardashian Is Married! באתר People.com
↑  אודום עזב את מרפאת הגמילה אחרי יום אחד, באתר ערוץ הספורט, 8 בספטמבר 2013
↑  Lamar Odom pleads no contest in DUI case
↑  קרן בר לב, ‏קלואי קרדשיאן ולמאר אודום מתגרשים, באתר ‏מאקו‏, 15 בדצמבר 2013
↑  מערכת וואלה! ספורט‏, למאר אודום נמצא מחוסר הכרה בבית בושת, מאושפז במצב קריטי, באתר וואלה, 14 באוקטובר 2015
↑  Lamar Odom career stats NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
| נבחרת ארצות הברית – מדליסטית הארד - אתונה (2004) |
| --- | --- | --- |
|  1  •  2  •  3  •  4 אלן אייברסון •  5 סטפון מרבורי •  6 דוויין וייד •  7 קרלוס בוזר •  8 כרמלו אנתוני •  9 לברון ג'יימס •  10 אמקה אוקפור •   11 שון מריון •  12 אמארה סטודמאייר • 13 טים דאנקן •  14 למאר אודום • 15 ריצ'רד ג'פרסון • מאמן: לארי בראון |  1  •  2  •  3  •  4 אלן אייברסון •  5 סטפון מרבורי •  6 דוויין וייד •  7 קרלוס בוזר •  8 כרמלו אנתוני •  9 לברון ג'יימס •  10 אמקה אוקפור •   11 שון מריון •  12 אמארה סטודמאייר • 13 טים דאנקן •  14 למאר אודום • 15 ריצ'רד ג'פרסון • מאמן: לארי בראון | ארצות הברית |
| נבחרת ארצות הברית – אליפות העולם בכדורסל 2010 (מדליית זהב) |
| --- | --- | --- |
|  1  •  2  •  3  •  4 בילאפס •  5 דוראנט •  6 רוז •  7 וסטברוק •  8 גיי •  9 איגודלה •  10 גריינג'ר •   11 קרי •  12 גורדון • 13 לאב •  14 אודום • 15 צ'נדלר • מאמן: ששבסקי |  1  •  2  •  3  •  4 בילאפס •  5 דוראנט •  6 רוז •  7 וסטברוק •  8 גיי •  9 איגודלה •  10 גריינג'ר •   11 קרי •  12 גורדון • 13 לאב •  14 אודום • 15 צ'נדלר • מאמן: ששבסקי | ארצות הברית |
| --- | --- |
בקרת זהויות :  LCCN: n2019005241  MusicBrainz: 8169fea7-2742-4958-a150-d35b81a2c250  VIAF: 11154921322663592026   WorldCat (עם VIAF): 11154921322663592026 
אודום במדי לוס אנג'לס לייקרס, במהלך משחקם נגד וושינגטון ויזארדס.
מושבות החסד

מושבות החסד (הולנדית Koloniën van Weldadigheid) היו מושבות חקלאיות באזורי ספר שהוקמו בממלכה המאוחדת של ארצות השפלה במאה ה-19, כחלק מניסיון לעריכת רפורמה חברתית שמטרתה לטפל בעוני.
המושבה הראשונה הייתה פרדריקסאורד (Frederiksoord) בהולנד, ולאחריה באו וילהלמינאורד (Wilhelminaoord) וויינהואזן (Veenhuizen) הסמוכות זו לזו, וכן וורטל (Wortel) בבלגיה. אולם התוצרת של המושבות הייתה מועטה ובעצה אחת עם המדינה החלו מיישבים במושבות יתומים, ולאחר מכן גם קבצנים וחסרי בית. כך נוצרה שיטת התיישבות "לא חופשית", שהתאפיינה בחדרי שינה ענקיים ומושבות גדולות ריכוזיות שבה העבודה התבצעה תחת השגחת שומרים. בשיאה, באמצע המאה ה-19, חיו יותר מ-11,000 בני אדם במושבות אלה בהולנד, ובבלגיה עמד נתון זה על 6,000 בשנת 1910. סך הכל נוסדו שבע מושבות, וארבע מהן הוכרזו כאתר מורשת עולמית ב-2021.
מראה בווילהלמינאורד ב-1850 לערך
מראה בווילהלמינאורד
כרזה של החברה ועליה מפת פרדריקסאורד
המושבות כיום

ארבע המושבות ממוקמות באזורים חקלאיים מרוחקים בהולנד ובבלגיה. מלכתחילה נקבע אם המושבה תהיה חופשית או לא חופשית, וזאת בהתאם לאופי תושביה. במושבה חופשית בולטים בתי רכבת וחוות קטנות, בעוד שמושבות לא חופשיות מתאפיינות בבתים גדולים יותר שסיפקו את צורכי המושבה ואת מגורי התושבים והסגל. החוות במושבות אלה היו גדולות יותר. שתי מושבות היו ונותרו חופשיות - וילהלמינאורד ופרדריקסאורד, מושבה שלישית הייתה לא חופשית - ויינהואזן, ואילו וורטל שבבלגיה החלה כמושבה חופשית והפכה ללא חופשית.
פרדריקסאורד מהווה יחידה אחת יחד עם וילהלמינאורד (52°51′26″N 6°10′02″E﻿ / ﻿52.857288°N 6.167168°E﻿ / 52.857288; 6.167168 הכנסייה), והן משתרעות על פני שטח של 555 הקטאר. הנהלת חברת החסד שכנה במושבה זו, כמו גם בית המייסד יוהנס ון דה בוש. חלק מבתי המתיישבים נותרו על תילם כמו גם בתי סגל. מבני החווה הם מאמצע המאה ה-19, כמו גם תוכנית היישוב.
בוילהלמינאורד נותרו חלק מבתי המתיישבים כמו גם כנסייה ובתים משותפים נוספים מאמצע המאה ה-19.
וורטל בבלגיה (51°24′10″N 4°49′28″E﻿ / ﻿51.402833°N 4.824306°E﻿ / 51.402833; 4.824306 צומת דרכים) שהחלה כמושבה חופשית ושנתה את מעמדה ב-1870 משתרעת על פני 550 הקטאר. תוואי הרחובות והחלקות מקורי ונוצר עם ייסודה של המושבה. במקום נותרו מבנים של אחת החוות, בתי סגל ומבנה גדול המשמש כבית מאסר פעיל. בלב המושבה משתרעים שדות ובקצותיה יערות. חלק מהמושבה הוכרז כשמורת טבע.
ויינהאוזן (53°02′32″N 6°23′30″E﻿ / ﻿53.042108°N 6.391589°E﻿ / 53.042108; 6.391589 המוסד השני (כיום מוזיאון הכלא הלאומי)) הייתה המושבה הגדולה ביותר והיא משתרעת על פני שטח של 907 הקטאר. המושבה השתמרה היטב וחלק מהמבנים מתקופת הייסוד כמו גם מבנים רבים מהמאה ה-19 - מוסדיים ובתי מגורים - עומדים על תילם. כפר מודרני מכסה את השטח הדרום מרכזי של המושבה, ובית מאסר פעיל שוכן במקום כמו גם מוזיאון הצמוד לו.
הערות שוליים

1 2  The story
יאסר לערוסי

יאסר לערוסי (בצרפתית: Yasser Larouci, בערבית: ياسر لعروسي; נולד ב-1 בינואר 2001 באל-ואד שבאלג'יריה) הוא כדורגלן צרפתי-אלג'יראי בעמדת המגן השמאלי בקבוצת שפילד יונייטד מהפרמייר ליג, בהשאלה מטרואה, ובנבחרת אלג'יריה.
קריירת מועדונים

לערוסי גדל במחלקת הנוער של לה האבר, ובשנת 2017 עבר למחלקת הנוער של ליברפול. ב-5 בינואר 2020 ערך את הופעת הבכורה שלו בקבוצה הבוגרת של ליברפול, כשהחליף את ג'יימס מילנר בניצחון 1-0 על אברטון במסגרת הסיבוב השלישי של גביע ה-FA לעונת 2019/2020.
ב-26 ביולי 2021 חתם לערוסי בטרואה מליגת העל הצרפתית. ב-3 באוקטובר ערך את הופעת הבכורה שלו במועדון, בהפסד 2-0 לנאנט במסגרת המחזור התשיעי בליגה לעונת 2021/2022. ב-28 בינואר 2023 הבקיע את שער הבכורה שלו בקבוצה, בתיקו 1-1 נגד לאנס במסגרת המחזור ה-20 בליגה לעונת 2022/2023.
ב-17 ביולי 2023, לאחר ירידתה של טרואה לליגת המשנה הצרפתית, הושאל לערוסי למשך עונת 2023/2024 לשפילד יונייטד, העולה החדשה לפרמייר ליג.
קריירה בינלאומית

לערוסי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023.
ב-16 באוקטובר 2023 ערך לערוסי את הופעת הבכורה שלו בנבחרת אלג'יריה, בתיקו 1-1 נגד נבחרת מצרים במשחק ידידות.
נכלל בסגל נבחרת אלג'יריה לטורניר גביע אפריקה לאומות 2023.
הערות שוליים

↑  YASSER LAROUCI EST BLEU & BLANC ! באתר הרשמי של טרואה, 26 ביולי 2021 (בצרפתית)
↑  Sheffield United sign defender Larouci from Troyes באתר BBC, ‏ 17 ביולי 2023 (באנגלית)
| נבחרת אלג'יריה – גביע אפריקה לאומות 2023 |
| --- | --- | --- |
|  1 זגבה •  2 מאנדי •  3 גיטון •  4 תוגאי •  5 תובה •  6 זרוקי •  7 מחרז •  8 בלאילי •  9 בונג'אח •  10 פגולי •   11 עוואר •  12 אונאס • 13 סלימאני •  14 בודאווי • 15 איית-נורי • 16 מנדראה • 17 שעיבי • 18 עמורה • 19 בן טאלב • 20 עטאל • 21 בנסבאיני • 22 בן-נאצר • 23 מבולחי • 24 בלעיד • 25 לערוסי • 26 בן בוט • מאמן: בלמאדי |  1 זגבה •  2 מאנדי •  3 גיטון •  4 תוגאי •  5 תובה •  6 זרוקי •  7 מחרז •  8 בלאילי •  9 בונג'אח •  10 פגולי •   11 עוואר •  12 אונאס • 13 סלימאני •  14 בודאווי • 15 איית-נורי • 16 מנדראה • 17 שעיבי • 18 עמורה • 19 בן טאלב • 20 עטאל • 21 בנסבאיני • 22 בן-נאצר • 23 מבולחי • 24 בלעיד • 25 לערוסי • 26 בן בוט • מאמן: בלמאדי | אלג'יריה |